
PROME MINISTER DI ARUBA 


EVELYN WEVER- CROES ť 











Prome Minister Evelyn Wever-Croes: 
Esfuersonan di Gobierno reconoci 


ARUBA E PAIS CU MENOS BUROCRACIA 
DEN CARIBE 











“Economisch Bureau Amsterdam hunto 
cu Sofiris a publica cu Aruba tin e miho 
clima di inversion den Caribe. Apenas 
3 afia den gobierno, Gabinete Wever- 
Croes a elimina hopi red tape pa mehora 
e clima di inversion. Imagina bo 4 aňa 
mas", to loke Prome Minister Evelyn 
Wever-Croes a expresa diamars mainta 
despues di a lesa e publicacion di 
Economisch Bureau Amsterdam. 


Aruba 


Aruba tin e miho clima di inversion 
atractivo den Caribe. Especialmente 
e apertura di economia, e nivel di 
prosperidad y e fortalesa di institutonan 
ta contribui na e score halto di 71.1 di 
Caribbean Investment Climate Index 
(CICI) di e paisnan den region. Paisnan 
cu tambe ta inclui den e evaluacion aki ta 
entre otro: Bahama, Greneda, Sint Lucia, 
Corsou, Antigua y Bermuda, Puerto 
Rico, Saint Kits 8 Nevis, Dominica, 
Barbados, Republica Dominicano, 
Jamaica, Saint Vincent & Grenadines, 
Trinidad & Tobago, Cuba y Haiti. Corsou 
tin un score di 56.3 y ta na di 5 luga den 
e evaluacion mientras cu e score di mas 
abou ta di Haiti cu 26.5. 


“Esaki ta resultado di determinacion 
y vision, resultado di trabou duro di un 
ekipo grandi di persona cu ta trahando 
riba recuperacion economico di nos pais. 
Nos no ta ainda caminda cu nos mester 
ta, pero nos ta riba e bon caminda”, 
Prome Minister Evelyn Wever-Croes a 
expresa. 

Prome Minister Evelyn Wever-Croes: 
Discurso virtual di Prome Minister Evelyn Wever-Croes na 
COPPAL 2021 


“ARUBA, CU CARA DI HENDE MUHE' 








Diahuebs atardi, Prome Minister Evelyn Wever- Croes tabata 
tin e honor di participa na e forum di COPPPAL 2021, “America 
con rostro de mujer” na unda durante su discurso a enfatisa e 
historia di ‘Aruba cu cara di hende muhe'. 


Prome Minister a introduci su discurso contando cu su omo 
Betico Croes (dfm), tabata un miembro fundador di COPPPAL 
y na momento di su morto, e ruman homber Rudy Croes tuma 
over y a bira e vicepresidente. Prome Minister a menciona 
tambe cu ta e mesun omo aki, Betico Croes, a funda e partido 
político Movimiento Electoral di Pueblo (MEP) cu awe e como 
ser femenino ta lidera cu orguyo. Pa e motibonan aki, e relacion 
entre COPPPAL y Aruba ta uno hopi estrecho y duradero. 


Na 2017 Partido MEP a logra drenta gobierno dunando asina 
su persona e oportunidad di ta e prome ser femenino cu a 
logra e puesto di Prome Minister na Aruba. Prome Minister 
Evelyn Wever-Croes a menciona cu durante e temporada 
aki e mester a demostra cu hende muhe tambe por lidera un 
pais habriendo asina e caminda pa mas ser femenino drenta 
politica y por yega na posicionnan di liderazgo. 


Durante su trayectoria como Prome Minister di Aruba, e corant 
Americano “The New York Times" a publica un articulo titula 
"Aruba where women lead” sefialando tur e cargonan di 
liderazgo cu ta ser ocupa pa ser femenino na Aruba. 


Na 2020, Aruba igual cu henter mundo a ser confronta cu e 
pandemia sin precedente COVID-19, y ta Dios so sa pakico 
e la scoge Gabinete Wever-Croes pa lidera Aruba durante e 
crisis aki. Prome Minister a splica cu Aruba su economia a 
ser afecta grandemente pa cu e pandemia aki mirando cu e 


pilar economico di Aruba ta turismo. E medidanan manera e 
ceramento di frontera y restrincion di biahe a resulta den un 
porcentahe halto di desempleo. Hunto cu e directora di Aruba 
Tourism Authority cu tambe ta un ser femenino, a traha un 
plan di recuperacion turistico. Pero aki ta unda cu a mira e 
importancia pa busca diversificacion economico. 


Premier Wever-Croes a splica cu Gabinete Wever-Croes a 
identifica 6 sector economico cu ta: turismo y su diversificacion, 
economia di conocemento, agricultura, logistica, economia 
circular, y industria creativo. E proposito di Gabinete Wever- 
Croes tabata pa comberti e finanzas gubernamental den 
finansas sostenibel y responsabel y esaki tambe a wordo haci 
bou di Minister di Finansas y Economia Xiomara Maduro cu 
tambe ta un ser femenino. 


Durante e pandemia e prioridad di Gobierno tabata pa evita 
retiro masal y preveni hamber y pobresa y pa cu esaki a brinda 
apoyo financiero na empresanan y na tur esnan cu a perde 
nan trabou. Tambe a provee alimentacion pa medio di Rode 
Kruis. E esfuerso mas grandi ta e vacuna contra e coronavirus 
y Gobierno ta spera di tin 85% di e poblacion vacuna cu e 
prome vacuna pa mei 2021 y cu di dos vacuna pa Juni 2021. 


Aruba ta spera di recupera e aňa aki y duna e bishitantenan 
un luga sigur pa biaha. Gobierno ta monitoriando e situacion 
actual y lo reforsa medidanan necesario. 


Loke ta un precupacion segun Prome Minister ta e posicion di 
e ser femenino despues di e pandemia aki ya cu nan ta esnan 
mas afecta. Hopi hende muhe como mama mester a laga nan 
trabou pa cuida di nan yiu cu no por a bay scol y ta sufriendo 
mas di violencia domestico door di e stress di e pandemia. Tur 
pais incluyendo Aruba mester pone mas atencion na e hende 
muhe den nan plan di recuperacion. 

Aruba a desaroya un plan di recuperacion cu yama * 
Reposicionando e rumbo di nos pais" y ta desaroyando un 
proyecto pa fortifica e ser femenino hunto cu e seccion di 
muhenan di Nacionnan Uni. 


Por ultimo, Prome Minister a invita tur ser femenino cu ta den 
posicion di liderazgo pa uni na e compromiso awe mas cu nunca 
pa fortifica e posicion di e hende muhe den tur pais. Prome 
Minister ta convenci cu e hende muhenan den liderazgo ta bay 
ta e catalizador den e reforma y innovacionnan na Aruba y cu 
nan lo determina e éxito di Aruba su recuperacion economico. 


Prome Minister a gradici COPPPAL y en especial su amiga 
Sofia Carvajal pa e amistad y sosten. 

MINISTER XIOMARA MADURO A REUNI CU E 
"FISCAL AFFAIRS DEPARTMENT" DI IMF PA 
ASISTENCIA TECHNICO RIBA DIFERENTE TEMA 














ľa 








Den cuadro di e IMF Spring Meetings, Minister Maduro a 
reuni cu e 'Fiscal Affairs Departmenť pa asina pasa den e 
deseonan cu Aruba tin pa por haya asistencia technico di IMF. 
Durante e periodo di gobernacion di Gabinete Wever-Croes, 
Aruba a Teach ouť y a haya hopi yudansa di parti di IMF. 
Topiconan cu a wordo trata ta "Value Added Tax," "Wage Bill’ 
y 'Fiscal Planning, cual ta temanan tambe cu ta inclui den e 
"Landspakkeť entre Aruba y Hulanda. Riba tur e temanan aki 
Aruba a haya asistencia technico caba pa cual IMF a duna 
su recomendacionnan. Awor hunto cu IMF ta explorando e 
posibilidad pa Aruba por haya e asistencia necesario pa por 
implementa e recomendacionnan. 

Den cuadro di IMF Spring Meetings 


MINISTER XIOMARA MADURO A REUNI CU IMF SU 
MONETARY AND CAPITAL MARKET DEPARTMENT 


Maneho di debe tabata e tema principal 








E siman aki Minister Maduro ta atende e reunionnan di verano 
di Fondo Monetario Internacional, IMF Spring Meetings. 
Diamars e mandatario a reuni cu e 'Fiscal Affairs Department," 
y diaranson a toca turno na un reunion cu IMF su 'Monetary 
and Capital Market Department.' E topico principal cu a wordo 
trata ta e maneho di e debe di nos Pais. 


MESTER HACI E DEBE MANEHABEL Y PAGABEL 

Desde cu Gabinete Wever-Croes a sinta, e maneho financiero 
tabata dirigi pa stop e crecemento di e debe nacional y traha 
pa haci e debe aki uno manehabel y pagabel pa nos Pais. IMF 
recientemente den su Article IV mission di Aruba a verifica cu e 
rumbo cu a scohe a brinda su frutonan. Gabinete Wever-Croes 
a logra frena e crecemento di debe y Aruba tabata bayendo 
den bon direccion. Lastimamente COVID19 a trece cune cu 
Aruba, debi na e falta di un buffer financiero y debi na un crisis 
sin precedencia manera esun di COVID19, mester fia placa 
for di Hulanda creando un peso mas grandi di debe riba nos 
Pais. Pa e motibo aki y como parti tambe di e condicionnan pa 
sigui haya fiansa di Hulanda, Gobierno ta 'reach out' na IMF 
pa asina por yuda Aruba yega na un plan con pa restructura y 
refinancia e debe di nos Pais. 


ARUBA NO POR FIA PLACA DI IMF 
Ta bon pa informa cu Aruba mes como Pais den Reino 
Hulandes, no ta bin na remarca pa haya fiansa via IMF pa 








asina por refinancia e debenan existente. Esaki debi na 
e hecho cu Reino Hulandes mes ta un donor di IMF. Aruba 
normalmente ta cubri su necesidad financiero via e mercado di 
capital internacional, pero debi na e crisis di COVID19, Aruba 
ta depende awor di e fiansanan cu Hulanda ta brindando. 


TA PIDI IMF YUDA CU UN PLAN PA MANEHA E DEBE 

Cu e asistencia di IMF, Gobierno lo kier yega na un plan di 
"Sostenibilidad di Debe' cu por contene e condicionnan 
necesario pa yuda Aruba maneha e debe grandi di nos Pais 
na un manera mas eficaz posibel, cu espacio pa inversionnan 
necesario na bienestar di Aruba su economia. 

MINISTER DI HUSTICIA, SEGURIDAD Y MIGRACION 


MINISTER ANDIN BIKKER 








Diahuebs tardi tabatin un reunion cu e sindicatonan cu 
ta representa e empleadonan na IASA, den e caso aki 
sindicatonan STA, SEPPA y TOPA. A informa nan cu a base 
di un proposicion di Minister Andin Bikker na Ministerraad, a 
nombra Andrew Hoo como e ambtenaar encarga cu e maneho, 
pues e Hefe di e maneho na IASA. 


Andre Hoo no ta un persona desconoci. E tabata altocomisario 
dipolis y deneultimolunanan, adunaunmandene Management 
Team di Brandweer, unda cu el a haci un tremendo trabao, 
segun e mandatario. 


E ta sigui comenta cu a soluciona hopi cos awo den e seis 
lunanan cu a pasa, pero awor eta cla pa un otro reto. 

E minister a menciona cu basicamente Andrew Hoo su 
background ta di siguridad na frontera y implementacion di ley. 
Den e cuadro ey, e minister a consulta cu ministerraad y a bay 
di acuerdo pa nombr'e como hefe nobo encarga cu e maneho 
na IASA/Migracion Aruba. 


Pa loke ta e reunion cu e sindicatonan, esaki a bay bon. Nan 
a keda contento y positivo cu e nombracion aki. Na Brandweer 
a apunta Andrew Hoo pa e Management Team durante un 
periodo di seis luna. A asign'e pa por a yuda na Brandweer 
pa seis luna y awor aki cu e seis lunanan a caba, e tabata 
desea un otro reto cu ta pas mas cu su expertisio den area di 
seguridad y en especial di frontera. 








y 


E sindicatonan, representando e empleadonan den dicho u 

departamentonan na aeropuerto, a haci un peticion di basta p a 

siman pa luna, cu nan kier mira un cambio den e gerencia na e — Ga bi nete Weve r-C roes 
departamento aki. E minister, evaluando e trabao y experticio 3 

di Hoo, a papia cu ne y a bay di acuerdo pa por a apunťe e ora 
pa un reto nobo cu ta na IASA/Migracion Aruba. 

PERSONA VACUNA 


23,840 


Te cu 8 di April pa 7:00pm: 


PERSONA REGISTRA || CU E PROME DOSIS CU TUR DOS DOSIS | TOTAL VACUNA APLICA 


11,356 | 37,196 


AmiTAMBE — 


go oly 


PREGUNTA 
CONTESTA 


Bebe awa of te constantemente ta evita contagio cu COVID-19? 


Cientificamente no tin niun evidencia cu bebe awa, te of cualki Ami TAMBE 


likido cayente ta yuda combati COVID-19. E virusnan transmiti den 
aira ta drenta den curpa pa medio di e vianan respiratorio ora di 
hala rosea. Algun di nan por yega na bo boca; pero bebe awa, te of 
cualkier likido cayente constantemente no lo stop COVID-19. Pa 
combati COVID-19 bo mester mantene bo salud y vacuna, ya cu ta 
comproba cu e vacuna tin un efectividad halto pa proteha bo y 
evita transmision. Ban uza tur e hermentnan cu nos tin pa caba cu 
e virus aki na nos isla! 


Mantene 1.5M Laba man Uza tapa boca 
minimo di distancia frecuentemente paden di tur luga 

PA ESNAN CU A HAYA COVID-19 CABA 


E recomendacion ta pa aplica unicamente un dosis di vacuna 


Mundo henter dia pa dia ta siňa mas di e virus SARS-CoV-2 
cu ta ocaciona COVID-19. Continuamente investigacionan ta 
tumando luga y abase di resultadonan cu sali, manehonan 
riba tereno di prevencion of vacunacion ta wordo adapta. 
Recientemente a sali un recomendacion pa cu vacunacion di 
esnan cu ya a bin den contacto cu e virus SARS-CoV-2 y a 
recupera di esaki. 


Manera cu ya ta conosi esnan cu a bin den contacto cu e 
virus di COVID-19 y a recupera, nan curpa na un momento 
ya a reacciona y traha anti-curpa contra e virus aki te na e 
punto cu e persona a recupera. Manera tur otro malesa viral 
e persona lo ta proteha pa un temporada. E pregunta ta pa 
cuanto tempo? Riba e pregunta aki e scientificonan no tin e 
contesta concreto ainda, pero loke nan sa ta cu sigur pa 6 
luna e persona lo ta proteha segun resultado di evaluacionnan. 
Esaki ta e motibo pakico ta introduci un cambio den e maneho 
di vacunacion pa cu esnan cu den e ultimo 6 lunanan cu a 
pasa a haya COVID-19 y a recupera. Es cu tawata positivo 
pa COVID-19 den e ultimo 6 lunanan cu a pasa ta wordo 
recomenda pa tuma unicamente un dosis di vacuna como un 
booster pa mantene nan defensa halto. Estudionan a mustra 
cu es cu a haya un dosis di vacuna despues di tawata positivo 
pa COVID-19 su anti-curpa ta aumenta drasticamente atrobe, 
mas cu un persona cu no a haya COVID ainda y a ricibi su 


prome dosis. P'esey e recomendacion aki ta unicamente pa 
esnan cu por medio di un test positivo por verifica cu nan tawata 
positivo pa COVID. E recomendacion aki no ta pa esnan cu ta 
kere cu nan a haya COVID caba, tampoco pa esnan cu ta sufri 
di malesanan cu ta comprimi nan sistema di defensa of nan 
sistema inmunologico. 


E personanan cu mester sigui tuma dos dosis di vacuna 
ta esnan cu ainda no a haya COVID-19, esnan cu a haya 
COVID-19 mas cu 6 luna atras y esnan cu ta sufri di e siguiente 
malesanan of tin e siguiente condicionan di salud. 

* Patient cu un tumor maligno diagnostica den e ultimo 5 
ańanan 

* Patient cu problema grave di rion of cu ta dialisa 

* Patient cu a caba di haci transplante di organo of beenmerg 
* Patient cu un condicion primario di deficiencia inmunologico. 


Riba pashentnan cu e condicionnan di salud aki riba menciona, 
na e momento aki tin estudionan tumando luga riba nan 
respuesta inmunologico despues di vacuna. Si ta nesesario pa 
cambia e maneho despues cu e resultadonan di investigacion 
drenta. Lo informa esaki debidamente, manera nos a bin ta 
haci esaki continuamente. 





Ene | VA 
go Saji 


PRE 


NTA 


CONTESTA 


Es cu a haya COVID-19 por vacuna ainda? 


Despues di 4 siman cu un persona a test positivo € por haya su 
prome vacuna, 


Es cu a haya COVID-19 mester haya 1 of 2 vacuna? 


Si bo a haya COVID-19 menos cu 6 luna pasa ta recomenda sola- 
mente 1 vacuna. Si bo a haya COVID-19 mas cu 6 luna pasa of ta sufri 
di condicion di salud ta recomenda tuma tur 2 dosis 

Departamento di Salud Publico: 


UPDATE 8 DI APRIL 2021 


Segun resumen di awe 35 persona a recupera, a registra un total di 62 caso nobo di Covid-19, di cual 6 ta no- 
residente. E cantidad total di testnan ehecuta ayera na e diferente localidadnan na Aruba, entre otro laboratorio di 
hospital, laboratorionan priva y aeropuerto ta 742 test. ‘Postivity rate’ entre nos residentenan ta 27%. 


Casonan activo pa awe ta 599, cantidad di fayecido relaciona cu Covid-19 ta 92 


Hospital ta informa cu tin un total di 32 persona interna di cual 13 ta den Cuido Intensivo y 19 riba unidad general di 
covid. 





We ARUBA COVID-19 









RESIDENTE NO-RESIDENTE 





Casonan Nobo 62 56 6 
Activo 599 533 66 
Recupera 9205 8579 626 
Positivo 9896 9200 691 

Negativo 122531 - = 





Getest 132894 s = 


Morto 92 91 1 

